Aalborgs Stifts Adresseavis, 1825-04-23
Kjøbenhavn. St. Thomas-Tidenden af 16de Februarii indeholder Følgende om den der stedfundne skrækkelige Jldløs: "Siden Begyndelsen af vore Pligter som Udgivere er det aldrig faldet i vor sørgelige Lod at maatte optegne en Begivenhed af saa beklagelig en Natur, som den, hvoraf vor Bye blev hjemsøgt sidste Løverdag. Paa nysnævnte Dags Morgen, omtrent 20 Minuter før 8, blev det frygtelige Skrig ""Brand"" udstødt gjennem alle Gaader, og de mørke Røgskyer overtydede os snart om den gyselige Sandhed. Jlden fandtes at være opkommen i et Huus tæt ved Torvet, og, da den havde angrebet de tilstødende Bygninger, udbredte den sig til Nord og Syd med en virkeligen vidunderlig Hurtighed; thii en to Timers Tid fra Jldens Udbrud var Størstedelen af det nordre Kronprindsens Qvarteer bleven et Rov for de Alt fortærende Luer. Uagtet de store Anstrængelser, som bleve gjorte for at standse Jldens Fremskridt, bleve alle Huse og Bygninger paa Franskmandsbakken - med Undtagelse af Major Wrights Boepæl og, vi troe, to smaa Huse - brændte til Jorden, saavelsom de, der stode i Linie fra Torvet ned til selve Enden af Byen. Den sydlige Deel af Curacao Gaden og omtrent 20 Huse paa den høire Side af Hovedgaden i Vestenden af Byen bleve lykkeligen reddede ved største Anstrængelse. Nogle af de brandfrie Pakhuse i den Deel af Byen, hvorover Jlden udbredte sig, bleve frelste; men andre, som Man troede at være det, bleve ødelagte, da Man ved at aabne Vinduer og Dørre, for at bortføre Varer, havde udsat dem for Jlden. J Søndags Morges var det i Sandhed et sørgeligt Syn at betragte den Ødelæggelse, som var skeet, og den Elendighed, som stod malet i de ulykkelige Brandlidtes Aasyn. - Vi kjende flere Hundrede af dem, som fra forholdsmæssig Velstand, ere bragte til den yderste Fattigdom. J den nærværende Forvirring og Forfærdelse, er det os umuligt at gjøre nogen Slags Vurdering af Skaden eller Tabet, som er lidt; men saameget er vist, at det maa være uhyre; thi Jlden rasede med saadan Voldsomhed og Hurtighed, at kun Faa reddede Noget: de vare glade at komme derfra med Livet. Jkke heller kunne vi bestemt angive Antallet af Bygninger, som ere brændte; men efter et løseligt Overslag kunne vi med Sikkerhed sige, at en Trediedeel af vor ulykkelige Bye er lagt i Aske. Vi ansee det for en os paaliggende Pligt, at erkjende med de dybeste Taknemmeligheds Følelser de Tjenester, som vistes ved denne bedrøvelige Leilighed af Cheferne, Officererne og Mandskabet af Hans brittanniske Majestæts Brig Bellette - hvilket Fartøi ankom kort efter Jldens Udbrud - af de forenede Staters Skonnert Grampus, af den engelske Pakket Lady Pelham og af Capitainerne og Mandskabet af Koffardieskibene i Havnen; deres Anstrængelser vare sandeligen roesværdige, og ville blive i varig Erindring hos St. Thomas's Jndvaanere. - Jfølge alle de Efterretninger, som vi have været istand til at samle, synes det at Jlden er opkommen ganske af Hændelse. Ved Jldens Begyndelse blev der fyret Allarm, og siden den Tid have Krigslovene været i Kraft og ere det endnu; de regulaire Tropper og Borgervæbningen holde Vagt Nat og Dag, for at beskytte Folks Eiendomme. Det er os en Fornøielse at kunne melde, at der igaar blev aabnet en Collect, og i faa Timer vare 9000 Piastre samlede, som nu ere i en Committees Hænder, der uddeler Føde og Klæder til det ulykkelige Brandlidte." - Til Efterretning for dem, der kjende Localiteten paa St. Thomas, tilføies, efter Breve at Jntet er brændt Østen for det saakaldte Got, som gjennemskjærer Byen ved Capt. B. Langes Huse.